Re swanetše go bona gore ga re dire selo seo se tlago nyenyefatša seriti sa Motlatša-Presidente le ANC.
Tše ka moka di dira gore taolo ya maatla a pušo e be selo se bohlokwa. Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Ka Moka re Nyaka go Homotšwa
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
GE O LEBELETŠANE LE GO HLOKA MOŠOMO
“Ke ile ka ithuta go amogela mošomo wa mohuta le ge e le ofe, gomme re ile ra tlogela go diriša tšhelete dilong tšeo di sa nyakegego.”—Jonathan
“Re ile ra lebeletšana bjang le boemo bjoo ka katlego? Priscilla o be a dula a ikgopotša mantšu a Jesu ao a lego go Mateo 6:34. Jesu o boletše gore ga se ra swanela go belaela ka tša gosasa, ka ge letšatši le lengwe le le lengwe le na le dipelaelo tša lona. Le gona dithapelo tša Priscilla tšeo di tšwago pelong di mo thušitše gore a kgotlelele. Ge e le nna, ke homoditšwe ke Psalme 55:22. Go swana le mopsalme, ke ile ka lahlela morwalo wa ka go Jehofa gomme ka hwetša gore o nthekgile. Gaešita le ge ga bjale ke šoma, re phela bophelo bjo bonolo bjo bo dumelelanago le keletšo ya Jesu yeo e lego go Mateo 6:20-22. Go feta tšohle, re ikwa re batametše kgauswi le Modimo e bile le rena re batamelane.”
Jonathan o ipolela ka gore: “Ke be ke tšhošitšwe ke bokamoso ge kgwebo ya rena e nyenyane ya lapa e be e ewa. Mengwaga e 20 yeo re e feditšego re šoma ka thata e ile ya fetoga lefeela, ka baka la tšharakano ya tša ikonomi. Nna le mosadi wa ka re ile ra thoma go ngangišana ka tšhelete. Re be re sa kgone le go reka ka karata ya mokitlana, ka ge re be re tšhaba gore e tla ganwa ke motšhene.
“Eupša Lentšu la Modimo le moya wa gagwe di re thušitše go dira diphetho tše dibotse. Ke ile ka ithuta go amogela mošomo wa mohuta le ge e le ofe, gomme re ile ra kgaotša ditshenyagalelo ka moka tšeo di sa nyakegego. Ka ge re le Dihlatse tša Jehofa, re be re thekgwa gape ke badumedigotee le rena. Ba ile ba dira gore re ikholofele le go re thuša dinakong tšeo go bego go tloga go le thata.”
“Go na le nako yeo re swanetšego go ‘lahlegelwa.’ . . . Ga bjale ke na le dilo tše difsa tšeo ke nyakago go di dira bophelong.”—Raquel
“Mogwera wa ka yo botse o ile a nthuša gore ke bone bohlokwa bja go tšwela pele ka bophelo. O ile a mpontšha Mmoledi 3:6 gomme a mpotša ka botho gore go na le nako yeo re swanetšego go ‘lahlegelwa.’ E be e le keletšo e thata, fela e be e le sona seo ke bego ke se nyaka. Ga bjale ke na le dilo tše difsa tšeo ke nyakago go di dira bophelong.”
Luis, yo a tsopotšwego mathomong a lelokelelo le la dihlogo, o na le bolwetši bjo šoro bja pelo gomme o ile a nyaka a hlokofala makgeng a mabedi. Ga bjale go nyakega gore a diriše sedirišwa sa go mo thuša go hwetša oxygen ka diiri tše 16 ka letšatši. O re: “Ke dula ke rapela Jehofa. Le gona ka morago ga gore ke rapele Modimo, ke kwa moya wa gagwe o mmatlafatša. Thapelo e mpha sebete sa gore ke kgotlelele ka gobane ke dumela go yena le go tseba gore o na le taba le nna.”
Petra yo a lego mengwageng ya bo-80 o hlalosa ka gore: “Ke nyaka go dira dilo tše dintši, eupša ga ke kgone. Go boima go bona matla aka a fela. Ke ikwa ke lapile gomme ke swanelwa ke go phela ka dihlare tša kalafo. Ke dula ke nagana ka tsela yeo Jesu a ilego a kgopela Tatagwe gore a dire gore bothata bjo itšego bo fete, ge go be go kgonega. Eupša Jehofa o ile a nea Jesu matla, gomme le nna o a mmatlafatša. Thapelo ke kalafo ya ka ya letšatši le letšatši. Ke ikwa ke le kaone kudu ka morago ga go boledišana le Modimo.”—Mateo 26:39.
Julian, yo a bego a dutše a lwantšhana le bolwetši bja multiple sclerosis ka mengwaga e nyakilego go ba e 30, o ikwa ka tsela e swanago. O re: “Ke tlogile setulong sa go ba mookamedi gomme ka dula setulong sa digole. Eupša bophelo bja ka bo na le morero ka gobane ke dula ke hlankela ba bangwe. Go nea go ka fokotša go gateletšega gomme Jehofa o phethagatša kholofetšo ya gagwe ya gore o tla re matlafatša dinakong tša tlalelo. Go swana le moapostola Paulo, ruri nkare: ‘Dilong tšohle ke na le matla ka baka la yo a mphago matla.’”—Bafilipi 4:13.
“Matšatšing ao a nyamišago, ke be ke dula ke kgopela Jehofa gore a nthuše go laola maikwelo a ka le gore a mphe khutšo. Ganyenyane-ganyenyane ke be ke ikwa ke kaonefala. Ke be ke gopola gore Beibele e hlalosa gore ‘ditiragalo tšeo di sa letelwago’ di ka wela le ge e le mang wa rena. Ka ge Modimo a ka se bolele maaka, ke kgodišegile gore ke tla bona tate gape tsogong ya bahu.”—Mmoledi 9:11; Johane 11:25; Tito 1:2.
“Gaešita le ge morwa wa rena a hlokofetše kotsing ya sefofane, re sa dutše re na le dilo tše dintši tše dibotse tše re di gopolago tša ge re be re sa na le yena.”—Robert
“Ge Dihlatsegotee le rena di be di re botša gore di re bone re hlalosa tumelo ya rena thelebišeneng re išitše maswafo fase, re ile ra di botša gore re kgonne seo ka baka la dithapelo tše dintši tša bana babo rena. Ke tloga ke dumela gore Jehofa o be a re thekga ka melaetša ya bona e mentši ya khomotšo.”
^ par. 23 Ge e ba o nyaka go thušwa gore o batamele kgauswi le Modimo gomme a go homotše, hle ikgokaganye le Dihlatse tša Jehofa tša lefelong la geno goba o ngwalele ofisi ya lekala ya kgauswi.
Go Tšwela Pele le Bophelo ka Morago ga Tlhalo
Na Beibele e ka go Thuša ge o Swerwe ke Bolwetši bjo bo sa Alafegego?
Ntšha Moneelo wa go Thekga Modiro wa Rena wa Lefase ka Bophara